Korsfjorden naturreservat

Korsfjorden naturreservat er et naturreservat i Alta kommune. Reservatet dekker et område på 0,528 km² av sørsiden av Kufjellet, rett nord for Korsfjorden. Formålet med fredningen er å bevare et tilnærmet urørt løvskogområde som økosystem med alt naturlig plante- og dyreliv. Berggrunnen består av glimmerskifer med lag av kalkholdige bergarter. Området har lågurtskog med kalkkrevende og varmekjær vegetasjon, og med et usedvanlig høyt antall arter. Tresjiktet består av bjørk og silkeselje, med innslag av gråor, rogn, hegg og osp. Einer er karakteristisk i busksjiktet og viser at området er gammel beitemark. Den lavvokste urtevegetasjonen i feltsjiktet har mange varmekjære, sørlig utbredte arter: hengeaks, markjordbær, krattmjølke, bleikstarr, legeveronika og sumphaukeskjegg. En av de sørlige artene, maurarve, er ikke funnet andre steder i Finnmark. Vegetasjonen har også innslag av østlige arter som storveronika, lappflokk og finnmarksfrøstjerne. Området er tilgjengelig fra stier på vestsida og østsida og skal kunne brukes til reindrift.

 Bestemmelser for reservatet 
 Vegetasjonen, herunder døde busker og trær, er fredet mot skade og ødeleggelse. Det er forbudt å fjerne planter eller plantedeler fra reservatet. Planting, såing eller innføring av nye plantearter er forbudt.
 Dyrelivet, herunder reirplasser og hiområder, er fredet mot skade, ødeleggelse og unødvendig forstyrrelse. Utsetting av dyr er forbudt.
 Det må ikke iverksettes tiltak som kan endre naturmiljøet, som f.eks. oppføring av bygninger, anlegg, gjerder, andre varige og midlertidige innretninger, parkering av campingvogner, brakker o.l., framføring av luftledninger, jordkabler og kloakkledninger, bygging av veier, drenering, annen form for tørrlegging, uttak, oppfylling og lagring av masse, utføring av kloakk eller andre konsentrerte forurensningstilførsler, henleggelse av avfall, gjødsling, kalking og bruk av kjemiske bekjempingsmidler. Forsøpling er forbudt. Opplistingen er ikke uttømmende.
 Motorferdsel, herunder start og landing med luftfartøy, er forbudt.
 Bruk av naturreservatet til teltleirer, idrettsarrangementer eller andre større arrangementer er forbudt.
 Direktoratet for naturforvaltning kan av hensyn til fredningsformålet ved forskrift forby eller regulere ferdselen i hele eller deler av naturreservatet.FOR 2007-06-29 nr 788: Forskrift om verneplan for rik løvskog i Finnmark. Vedlegg 1. Fredning av Korsfjorden naturreservat

 Bestemmelsene er ikke til hinder for 
 Gjennomføring av militær operativ virksomhet, politi-, rednings-, ambulanse-, brannvern- og oppsynsoppgaver, samt gjennomføring av skjøtsel og forvaltningsoppgaver bestemt av forvaltningsmyndigheten. Øvelseskjøring for formål som nevnt må ha særskilt tillatelse.
 Bruk av området til beite.
 Bruk av tørre kvister og greiner til kaffebål.
 Sanking av bær og matsopp.
 Jakt og fangst etter viltlovens bestemmelser.
 Rydding av vegetasjon for å holde etablerte stier åpne.
 Nødvendig motorferdsel i forbindelse med uttransport av syke og skadde bufe. Kjøretøy som benyttes skal være skånsom mot markoverflaten. Det skal gis melding til oppsynet før kjøring finner sted.
 Uttak av materialer til duodji (samisk husflid).
 Nødvendig bruk av snøskuter i forbindelse med reindrift.

 Forvaltningsmyndigheten kan gi tillatelse til 
 Vedhogst av bjørk til eget bruk.
 Bygging av bruer og klopper, oppsetting av skilt og merking av stier.
 Nødvendig bruk av snøskuter på vinterføre til uttransport av ved.
 Nødvendig motorferdsel på barmark i forbindelse med reindrift.
 Nødvendig motorferdsel i forbindelse med øvingskjøring for formål nevnt i punkt 1.

 Referanser 

 Eksterne lenker 
 Kart over Korsfjorden

Kategori:Naturreservater i Finnmark
Kategori:Verneområder i Alta
Kategori:Verneområder opprettet i 2007